Na temelju članka 56. Statuta Brodsko-posavske županije(„Službeni vjesnik Brodsko-posavske županije“, broj 15/13 - pročišćeni tekst, 4/18, 5/20 i 7/21), članka 20. Odluke o izvršavanju Proračuna Brodsko-posavske županije za 2022. godinu („Službeni vjesnik Brodsko-posavske županije“, broj 44/21), članka 12. Pravilnika o općim uvjetima dodjele donacija, subvencija i pomoći iz Proračuna Brodsko-posavske županije („Službeni vjesnik Brodsko-posavske županije“, broj 1/19) i članka 11. Pravilnika o financiranju programa i projekata Obrtničke komore Brodsko-posavske županije i udruženja obrtnika na području Brodsko-posavske županije u 2022. godini (Službeni vjesnik Brodsko-posavske županije broj 3/22), a u skladu s prijedlogom Povjerenstva za  odabir projekata/programa Obrtničke komore Brodsko-posavske županije i udruženja obrtnika na području Brodsko-posavske županije u 2022. godini (KLASA: 402-07/22-01/13, URBROJ: 2178-04-01/04-22-3 od 20. svibnja 2022. godine), donosim


O D L U K U

o odobravanju financijskih sredstava za projekt Obrtničke komore 
Brodsko-posavske županije u 2022. godini 


I.
Financijska sredstva za projekt Obrtničke komore Brodsko-posavske županije u 2022. godini odobravaju se za sljedeći projekt prema utvrđenom iznosu:
· Obrtničkoj komori Brodsko-posavske županije za projekt „Edukacija kao dio poslovnog uspjeha“  - 59.969,79 kuna.

II.
Financijska sredstva iz točke I. Ove Odluke planirana su u Proračunu Brodsko-posavske županije za 2022. godinu na poziciji Upravnog odjela za gospodarstvo i poljoprivredu u iznosu od 180.000,00 kuna i raspoređuju se korisniku u ukupnom iznosu od 59.969.79 kuna kako je precizirano u točci I. ove Odluke.
Financijska sredstva isplatit će se nakon potpisa Ugovora o dodjeli financijskih sredstava između davatelja sredstava (Brodsko-posavske županije) i primatelja sredstava (Obrtničke komore Brodsko-posavske županije) iz točke I. ove Odluke.
III.
Zadužuje se Upravni odjel za gospodarstvo i poljoprivredu Brodsko-posavske županije za realizaciju ove Odluke.



IV.
Ova Odluka stupa na snagu danom donošenja i objavljuje se na web stranici Brodsko-posavske županije.

Slavonski Brod, 23. svibnja 2022.


ŽUPAN
dr. sc. Danijel Marušić, dr. med. vet. 





Dostaviti:

1. Obrtnička komora Brodsko-posavske županije, Petra Krešimira IV 46/1, 35000 Slavonski Brod
2. Upravni odjel za gospodarstvo i poljoprivredu Brodsko-posavske županije
3. Dosje
4. Pismohrana,ovdje



















